Levi Eshkol - Wikipedia

# Levi Eshkol

### Diwar Wikipedia, an holloueziadur digor

Levi Eshkol

Levi Eshkol (e Hebraeg לֵוִי אֶשְׁכּוֹל, ganet gant anv Levi Shkolnik, לֵוִי שׁקוֹלנִיק;), ganet d'ar 25 a viz Here 1895 ha marvet d'ar 26 a viz C'hwevrer 1969, a zo bet trede kentañ ministr Israel eus 1963 betek e varv e 1969. Eshkol a zo bet ar ministr kentañ o vervel e-pad e amzeriad maodiern.

Levi Shkolnik a zo bet ganet e-barzh geriadenn Oratov e-kichenn Kiev e Ukrainia. E vamm oa o diskenn eus hentadoù Hasidik hag e dad eus ur familh Ashkenaz. Levi a resevas un deskadurez relijiel hengounel. E 1914, e guitas ar vro evit mont da Balestinia hag a oa er mare-mañ en impalaeriezh Ottoman, ha dont a reas da vezañ ezel eus ar Jewish Legion (ur skour eus an arme saoz).

E 1951, goude krouidigezh stad Israel, Eshkol a zo bet dilennet er Knesset (ar parlamant israelian) evel ezel ar strollad Mapai. Adalek 1952 e voe ministr al labour douar betek ma vefe staliet da vaodiern an arc'hantañ goude marv ar ministr Eliezer Kaplan. Derc'hel a reas ar c'harg-mañ e pad 12 bloaz. E pad e amzeriad a vaodiern, brud ha pouez Eshkol en e strollad a zo aet war brasaat, betek ma ar c'hentañ ministr David Ben-Gurion a ginnigas anezhañ evel e warlec'hiad. Pa Ben-Gourion a roas e zilez, Eshkol a zo bet dilennet gant e strollad evit mont da vaodiern, ar pezh a zo c'hoarvezet.

Met darempred gant Ben-Gourion a zeas war fallat, ha gwasoc'h eo deuet da vezañ goude an afer Lavon (un darvoud c'hoarvezet e Bro-Ejipt stag ouzh taolioù an arme israelian). Ben-Gourion na deuas ket a-benn da enebiñ ouzh Eshkol, ha lakat a reas ar strollad Mapai d'en em disrannañ a-benn krouiñ ar Rafi (ur strollad politikel araogerez eus ar strollad Labour) e miz Even 1965. Met er memes koulz ar Mapai a aozas un unaniezh gant an Unaniezh Labour, gant Eshkol en he fenn. Ar strollad Rafi a gollas dilennadegoù miz Du 1965. Ha dre-se Eshkol oa erruet e penn ar vro gant netra na den ebet ken da enebiñ outañ. Met Ben-Gourion a gendalc'has da zisfoutañ Eshkol en ur c'hlask levezoniñ "tadoù ar vro". Ben-Gourion a glaskas diskouezañ ar c'hentañ ministr evel un den gwan ha hep barregezhioù evit ur c'harg evel e hini ha ket gouest da welaat renk ha stad Israel.

Ur c'hresk ekonomikel spontus a z'eus bet e pad kentañ prantad maodiern Eshkol, arouezet mat eo an darvoud-se gant krouidigezh ar sistemoù a bontoù-dour broadel (המוביל הארצי/"HaMovil Ha'Artzi" e hebraeg) e 1964. Eñ hag e vinistr an arc'hantañ Pinchas Sapir's a rankas kemer divizoù evit goreakat ur mekanik ekonomikel o vont re vuhan. Ober a rejont-se dre ur bolitikerezh a resediñ ekonomikel. Met an dra-se a gasas ur seurt diskar eus an aktivelezh ekonomikel israelian. Kreizenadur an ekonomiezh steuñvet israelian a gasas kudennoù er mekanikoù em-reoliata ar gorrekadur an tarzh ekonomikel hag an dra-se a lakas al liveoù uheloc'h eget ar pezh oa gortozet e penn kentañ. Eshkol a rankas labourat da enebiñ ouzh ur c'hresk eus an niver a dud dilabour er vro (12% e 1966). Met marteze ar resediñ-se a sikouras da adsevel ur sistem ekonomikel bresk penn da benn ha da enebiñ ouzh ar c'hudennoù ekonomikel c'hoarvezet gant an eoul-maen etre 1967 ha 1973.

Levi Eshkol a gasas da benn het Ze'ev Jabotinsky, degas a reas e gorf evit ma vefe lakaet er bez e Israelia. Labourat a reas da zioren darempredoù etrevroadel Israelia gant ar bed. Da skouer e grouas daremredoù gant Reter-Alamagn e 1965, ha sevenadurel liammoù gant an URSS. An Unaniezh Soviedel a aotras juzevien rusian da zivroañ war-zu Israelia. Eshkol a zo bet ar c'hentañ ministr israelian kentañ o vezañ pedet en ur weladenn ofisiel er Stadoù-Unanet Amerika e miz Mae 1964. E darempred gant ar prezidant Lyndon Johnson a sikouras anezhañ e-pad maread brezel ar c'hwec'h deiz e miz Even 1967.

Adtapet diwar "http://br.wikipedia.org../../../l/e/v/Levi_Eshkol_71ab.html"

Rummadoù ar bajenn: Tud | Politikourien Israel

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Česky
- Deutsch
- English
- Español
- Suomi
- Français
- עברית
- Hrvatski
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Српски / Srpski
- Svenska
- ייִדיש